రామ్ గోపాల్ వర్మ
రామ్ గోపాల్ వర్మ 1962లో విజయవాడ నగరంలో కృష్ణంరాజు మరియు సూర్యమ్మ దంపతులకు జన్మించారు. నగరంలోని సిధ్ధార్థ ఇంజినీరింగ్ కళాశాలలో ఇంజినీరింగ్ విద్యను అభ్యసించారు. అయితే అతనికి చదువుకన్నా చిత్రరంగం మీదే ఎక్కువ శ్రద్ధ ఉండేది. విద్యార్థిగా ఉన్నప్పుడు విడుదలైన ప్రతి చిత్రము, ఏ భాషలోనైనా, వదలకుండా చూసేవాడినని ఆయన చెబుతూ ఉంటారు. తన స్నేహితులతో ప్రతి చిత్రాన్ని విశ్లేషిస్తూ, అందులోని తప్పొప్పుల గురించి వాదనలు జరిపేవాడు. ఇంజినీరింగ్ పట్టా పొందిన తర్వాత చిత్ర పరిశ్రమలో అవకాశం కోసం ఎదురుచూస్తూ బ్రతుకుతెరువు కోసం కొంతకాలం ఒక వీడియో దుకాణం నడిపారు. తరువాత రావుగారి ఇల్లు అనే తెలుగు చిత్రానికి సహాయక నిర్దేశకునిగా అవకాశం వచ్చింది. ఆ చిత్రం ద్వారా వర్ధమాన తెలుగు నటుడు అక్కినేని నాగార్జునను కలిసే అవకాశం వచ్చింది.
పి.రమేష్ నారాయణ
పి.రమేష్ నారాయణ అనంతపురం జిల్లాకు చెందిన ప్రముఖ విద్యావేత్త, సాహితీకారుడు.ఆయన ఇండియన్ బయోఫిజికల్ సొసైటీలో శాశ్వత సభ్యులు.
ఇతడు 1947వ సంవత్సరంలో అనంతపురం పట్టణంలో జన్మించాడు. పి.ఎల్ నారాయణరావు ఇతని తండ్రి. ఇరవయ్యవ శతాబ్దం తొలిదశకాల్లో రాయలసీమలో ప్రముఖ ప్రచురణకర్త, మరియు అనంతపురం జిల్లాలో తొలి ప్రచురణకర్త అయిన 'ఆత్మారాం అండ్ కో' వ్యవస్థాపకుడు వి.ఆత్మారామప్ప ఇతని తాతగారు. ఇతని బాల్యంలో విద్యాభ్యాసం అనంతపురం పట్టణంలోనే గడిచింది. స్థానిక ప్రభుత్వ ఆర్ట్స్ అండ్ సైన్స్ కళాశాలలో 1963-1966లో బి.ఎస్.సి, తిరుపతి శ్రీవేంకటేశ్వర విశ్వవిద్యాలయంలో 1966-1968లో ఎం.ఎస్.సి చదివాడు. 1985లో నుండి బి.యిడి., 1987లో శ్రీకృష్ణదేవరాయ విశ్వవిద్యాలయం నుండి జంతుశాస్త్రంలో పి.హెచ్.డి, 2004లో నుండి ఎం.యిడి. డిగ్రీలు పొందాడు.